dimensjonshogst
Store norske leksikon,Teknologi og industri,Landbruk,Skogbruk,Hogstformer
Dimensjonshogst er et eldre hogstprinsipp i skogbruk der man bare felte trær over en viss dimensjon, og lot småtrærne stå igjen for å danne nytt skogbestand. Dimensjonsmålet ble angitt i et bestemt antall tommer i en bestemt avstand over bakken, for eksempel 8 alen 7 tommer.
Skogen ble gjerne solgt til uthogst ned til en bestemt minstedimensjon, men dette ble forbudt ved skogvernloven i 1932, fordi dimensjonshogst ikke er forenlig med de faglige prinsipper som har ligget til grunn for skogbehandling i Norge siden 1920-årene.Dimensjonshogsten resulterte i et halvåpent skogbilde med glissen tresetting. Mange steder med gammel skog bærer fremdeles preg av denne hogstmetoden. Les mer i Store norske leksikon skogbruk i Norge